ddrg/super_eurlex huggingface dataset:
2002/51/EY: Neuvoston päätös, tehty 21 päivänä tammikuuta 2002, Euroopan yhteisön ja Etelä-Afrikan tasavallan välisen viinikauppaa koskevan sopimuksen tekemisestä



Virallinen lehti nro L 028 , 30/01/2002 s. 0003 - 0003



Neuvoston päätös, tehty 21 päivänä tammikuuta 2002, Euroopan yhteisön ja Etelä-Afrikan tasavallan välisen viinikauppaa koskevan sopimuksen tekemisestä (2002/51/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 133 artiklan yhdessä sen 300 artiklan 2 kohdan ensimmäisen alakohdan ensimmäisen virkkeen kanssa, ottaa huomioon komission ehdotuksen, sekä katsoo seuraavaa: (1) Neuvosto päätti päätöksellä 1999/753/EY(1), että Euroopan yhteisön ja sen jäsenvaltioiden sekä Etelä-Afrikan tasavallan välinen kauppaa, kehitystä ja yhteistyötä koskeva sopimus(2) tulee voimaan väliaikaisesti 1 päivänä tammikuuta 2000. (2) Euroopan yhteisön ja Etelä-Afrikan tasavallan välinen sopimus viinikaupasta, jäljempänä "sopimus", on neuvoteltu valmiiksi. Tämä sopimus parafoitiin 30 päivänä marraskuuta 2001 ja se olisi hyväksyttävä. (3) Sopimuksen tiettyjen määräysten täytäntöönpanon helpottamiseksi komission olisi voitava tehdä tarvittavat tekniset mukautukset viinin yhteisestä markkinajärjestelystä 17 päivänä toukokuuta 1999 annetun neuvoston asetuksen (EY) N:o 1493/1999(3) 75 artiklassa säädettyä menettelyä noudattaen. ON PÄÄTTÄNYT SEURAAVAA: 1 artikla Hyväksytään yhteisön puolesta Euroopan yhteisön ja Etelä-Afrikan tasavallan välinen sopimus viinikaupasta sekä sen liitteenä olevat liitteet, pöytäkirja ja julistukset. Ensimmäisessä alakohdassa tarkoitettujen asiakirjojen tekstit ovat tämän päätöksen liitteenä. 2 artikla Neuvoston puheenjohtaja oikeutetaan nimeämään henkilö tai henkilöt, jolla tai joilla on valtuudet allekirjoittaa sopimus yhteisöä sitovasti. 3 artikla Sopimuksen 7 artiklan 8 kohdan ja 18 artiklan 2 kohdan mukaisesti komissiolla on valtuudet laatia asetuksen (EY) N:o 1493/1999 75 artiklassa säädettyä menettelyä noudattaen sopimuksen muuttamiseksi tarvittavat asiakirjat. 4 artikla Komissio edustaa yhteisöä sopimuksen 19 artiklassa perustetussa sekakomiteassa. Tehty Brysselissä 21 päivänä tammikuuta 2002. Neuvoston puolesta M. Arias Cañete Puheenjohtaja (1) EYVL L 311, 4.12.1999, s. 1. (2) EYVL L 311, 4.12.1999, s. 3. (3) EYVL L 179, 14.7.1999, s. 1, asetus sellaisena kuin se on viimeksi muutettuna asetuksella (EY) N:o 2826/2000 (EYVL L 328, 23.12.2000, s. 2).
2002/54/EY: Neuvoston päätös, tehty 21 päivänä tammikuuta 2002, Euroopan yhteisön ja Etelä-Afrikan tasavallan välisen tislattujen alkoholijuomien kauppaa koskevan sopimuksen väliaikaisesta soveltamisesta



Virallinen lehti nro L 028 , 30/01/2002 s. 0131 - 0131



Neuvoston päätös, tehty 21 päivänä tammikuuta 2002, Euroopan yhteisön ja Etelä-Afrikan tasavallan välisen tislattujen alkoholijuomien kauppaa koskevan sopimuksen väliaikaisesta soveltamisesta (2002/54/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 133 artiklan yhdessä 300 artiklan 2 kohdan ensimmäisen alakohdan ensimmäisen virkkeen kanssa, ottaa huomioon komission ehdotuksen, sekä katsoo seuraavaa: (1) Yhteisön ja Etelä-Afrikan on tarpeen määrätä Euroopan yhteisön ja Etelä-Afrikan tasavallan välisen tislattujen alkoholijuomien kauppaa koskevan sopimuksen, jäljempänä "sopimus", väliaikaisesta soveltamisesta 28 päivästä tammikuuta 2002, kunnes Etelä-Afrikka on saattanut päätökseen menettelyt, joita sopimuksen voimaan saattaminen edellyttää. (2) Sopimuksen tiettyjen määräysten täytäntöönpanon helpottamiseksi komission olisi voitava tehdä tarvittavat tekniset mukautukset tislattujen alkoholijuomien määritelmää, kuvausta ja esittelyä koskevista yleisistä säännöistä 29 päivänä toukokuuta 1989 annetun neuvoston asetuksen (ETY) N:o 1576/89(1) 15 artiklassa säädettyä menettelyä noudattaen. (3) Sitä varten olisi hyväksyttävä kirjeenvaihtona tehty sopimus, ON TEHNYT TÄMÄN PÄÄTÖKSEN: 1 artikla Hyväksytään yhteisön puolesta kirjeenvaihtona tehty sopimus Euroopan yhteisön ja Etelä-Afrikan tasavallan välisen tislattujen alkoholijuomien kauppaa koskevan sopimuksen väliaikaisesta soveltamisesta 28 päivästä tammikuuta 2002. Kirjeenvaihtona tehdyn sopimuksen teksti ja tislattujen alkoholijuomien kauppaa koskevan sopimuksen teksti ovat tämän päätöksen liitteenä. 2 artikla Neuvoston puheenjohtaja oikeutetaan nimeämään henkilö tai henkilöt, jolla tai joilla on valtuudet allekirjoittaa kirjeenvaihtona tehty sopimus ja näin ollen ilmaista yhteisön suostumus noudattaa sopimusta. 3 artikla Tislattujen alkoholijuomien kauppaa koskevan sopimuksen 5 artiklan 8 kohdan ja 16 artiklan 2 kohdan mukaisesti komissiolla on valtuudet laatia neuvoston asetuksen (ETY) N:o 1576/89 15 artiklassa säädettyä menettelyä noudattaen sopimuksen muuttamiseksi tarvittavat asiakirjat. 4 artikla Komissio edustaa yhteisöä tislattujen alkoholijuomien kauppaa koskevan sopimuksen 17 artiklan nojalla perustetussa sekakomiteassa. 5 artikla Tämä päätös julkaistaan Euroopan yhteisöjen virallisessa lehdessä. Tehty Brysselissä 21 päivänä tammikuuta 2002. Neuvoston puolesta M. Arias Cañete Puheenjohtaja (1) EYVL L 160, 12.6.1989, s. 1, asetus sellaisena kuin se on viimeksi muutettuna asetuksella (EY) N:o 3378/94 (EYVL L 366, 31.12.1994, s. 1).
2002/55/EY: Neuvoston päätös, tehty 21 päivänä tammikuuta 2002, Euroopan yhteisön ja Etelä-Afrikan tasavallan välisen viinikauppaa koskevan sopimuksen tekemisestä kirjeenvaihtona



Virallinen lehti nro L 028 , 30/01/2002 s. 0133 - 0133



Neuvoston päätös, tehty 21 päivänä tammikuuta 2002, Euroopan yhteisön ja Etelä-Afrikan tasavallan välisen viinikauppaa koskevan sopimuksen tekemisestä kirjeenvaihtona (2002/55/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 133 artiklan yhdessä sen 300 artiklan 2 kohdan ensimmäisen alakohdan ensimmäisen virkkeen kanssa, ottaa huomioon komission ehdotuksen, sekä katsoo seuraavaa: (1) Neuvosto päätti päätöksellä 1999/753/EY(1), että Euroopan yhteisön ja sen jäsenvaltioiden sekä Etelä-Afrikan tasavallan välinen kauppaa, kehitystä ja yhteistyötä koskeva sopimus(2), jäljempänä TDC-sopimus, tulee voimaan väliaikaisesti 1 päivänä tammikuuta 2000. (2) TDC-sopimuksen liite X sisältää Euroopan yhteisön ja Etelä-Afrikan tasavallan välisen kirjeenvaihdon, jonka mukaan pulloissa tuotavien eteläafrikkalaisten viinien vuotuinen tulliton tariffikiintiö on 32 miljoonaa litraa. Tämä tariffikiintiö sisältyy TDC-sopimuksen liitteen IV luetteloon 6. (3) Komissio on yhteisön puolesta neuvotellut Etelä-Afrikan tasavallan kanssa viinikauppaa koskevan sopimuksen. (4) Näiden neuvottelujen päätelmät edellyttävät TDC-sopimuksessa mainitun tariffikiintiön mukauttamista. (5) Kirjeenvaihtona tehty sopimus olisi siten hyväksyttävä, ON PÄÄTTÄNYT SEURAAVAA: 1 artikla Hyväksytään yhteisön puolesta Euroopan yhteisön ja Etelä-Afrikan tasavallan välinen kirjeenvaihtona tehty viinikauppaa koskeva sopimus. Kirjeenvaihtona tehdyn sopimuksen teksti on tämän päätöksen liitteenä. 2 artikla Neuvoston puheenjohtaja oikeutetaan nimeämään henkilö tai henkilöt, jolla tai joilla on valtuudet allekirjoittaa sopimus yhteisöä sitovasti. Tehty Brysselissä 21 päivänä tammikuuta 2002. Neuvoston puolesta M. Arias Cañete Puheenjohtaja (1) EYVL L 311, 4.12.1999, s. 1. (2) EYVL L 311, 4.12.1999, s. 3.
2002/163/EY: Komission päätös, tehty 22 päivänä helmikuuta 2002, klassiseen sikaruttoon liittyvistä suojatoimenpiteistä Luxemburgissa (ETA:n kannalta merkityksellinen teksti) (tiedoksiannettu numerolla K(2002) 671)



Virallinen lehti nro L 053 , 23/02/2002 s. 0046 - 0046



Komission päätös, tehty 22 päivänä helmikuuta 2002, klassiseen sikaruttoon liittyvistä suojatoimenpiteistä Luxemburgissa (tiedoksiannettu numerolla K(2002) 671) (ETA:n kannalta merkityksellinen teksti) (2002/163/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon eläinlääkärin- ja kotieläinjalostustarkastuksista yhteisön sisäisessä tiettyjen elävien eläinten ja tuotteiden kaupassa sisämarkkinoiden toteuttamista varten 26 päivänä kesäkuuta 1990 annetun neuvoston direktiivin 90/425/ETY(1), sellaisena kuin se on viimeksi muutettuna direktiivillä 92/118/ETY(2), ja erityisesti sen 10 artiklan 3 kohdan, sekä katsoo seuraavaa: (1) Luxemburgissa on esiintynyt klassisen sikaruton taudinpurkauksia. (2) Luxemburg on toteuttanut toimenpiteitä yhteisön toimenpiteistä klassisen sikaruton torjumiseksi 23 päivänä lokakuuta 2001 annetun neuvoston direktiivin 2001/89/EY(3) mukaisesti. (3) Nämä taudinpurkaukset muodostavat uhan muiden jäsenvaltioiden karjalle. Eräät lisätoimenpiteet, jotka koskevan sikojen ja tiettyjen sikatuotteiden kuljetuksia ja lähettämistä Luxemburgissa ja sen kautta, ovat tämän vuoksi aiheellisia. (4) Tässä päätöksessä säädetyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Luxemburgin on varmistettava, että sen alueelta ei lähetetä sikoja, sikojen siemennestettä, munasoluja tai alkioita, ja että sikoja kuljettavien ajoneuvojen kulku Luxemburgin kautta kielletään. 2 artikla 1. Luxemburgin on varmistettava, että sen alueella tehdään vain sellaisten sikojen siirtoja, jotka: a) ovat olleet alkuperätilalla vähintään 30 päivää ennen lastausta; ja b) jotka kuljetetaan suoraan teurastamoon välitöntä teurastusta varten. 2. Edellä 1 kohdassa tarkoitettu teurastamoon kuljettaminen sallitaan ainoastaan Luxemburgin toimivaltaisten viranomaisten antamalla erityisluvalla. 3 artikla Luxemburgin on varmistettava, että sikojen kuljetuksessa käytetyt ajoneuvot puhdistetaan ja desinfioidaan jokaisen käyttökerran jälkeen, ja kuljetusliikkeen on esitettävä todisteet tällaisesta desinfioinnista. 4 artikla Jäsenvaltioiden on muutettava kauppaan soveltamansa toimenpiteet tämän päätöksen mukaisiksi. Niiden on ilmoitettava tästä komissiolle viipymättä. 5 artikla Tätä päätöstä tarkastellaan uudelleen ennen 10 päivää maaliskuuta 2002. Sitä sovelletaan 15 päivään maaliskuuta 2002. 6 artikla Tämä päätös on osoitettu kaikille jäsenvaltioille. Tehty Brysselissä 22 päivänä helmikuuta 2002. Komission puolesta David Byrne Komission jäsen (1) EYVL L 224, 18.8.1990, s. 29. (2) EYVL L 62, 15.3.1993, s. 49. (3) EYVL L 316, 1.12.2001, s. 5.
2002/116/EY,Euratom: Neuvoston päätös, tehty 28 päivänä tammikuuta 2002, talous- ja sosiaalikomitean suomalaisen jäsenen nimeämisestä



Virallinen lehti nro L 043 , 14/02/2002 s. 0021 - 0021



Neuvoston päätös, tehty 28 päivänä tammikuuta 2002, talous- ja sosiaalikomitean suomalaisen jäsenen nimeämisestä (2002/116/EY, Euratom) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 258 artiklan, ottaa huomioon Euroopan atomienergiayhteisön perustamissopimuksen ja erityisesti sen 166 artiklan, ottaa huomioon talous- ja sosiaalikomitean jäsenten nimeämisestä 21 päivänä syyskuuta 1998 alkavaksi ja 20 päivänä syyskuuta 2002 päättyväksi toimikaudeksi 15 päivänä syyskuuta 1998 tehdyn neuvoston päätöksen(1), sekä katsoo, että edellä mainitussa komiteassa on vapautunut jäsenen paikka Tuulikki KANNISTOn erottua, mikä on annettu neuvostolle tiedoksi 25 päivänä huhtikuuta 2001, ja ottaa huomioon Suomen hallituksen esittämät ehdokkaat, sekä saatuaan Euroopan yhteisöjen komission lausunnon, ON PÄÄTTÄNYT SEURAAVAA: Ainoa artikla Nimetään Peter Johan Magnus BOLDT talous- ja sosiaalikomitean jäseneksi Tuulikki KANNISTOn tilalle tämän jäljellä olevaksi toimikaudeksi eli 20 päivään syyskuuta 2002. Tehty Brysselissä 28 päivänä tammikuuta 2002. Neuvoston puolesta Puheenjohtaja J. Piqué i Camps (1) EYVL L 257, 19.9.1998, s. 37.
2002/212/YUTP: Neuvoston päätös, tehty 11 päivänä maaliskuuta 2002, Euroopan unionin poliisioperaation (EUPM) johtajan/poliisikomentajan nimittämisestä



Virallinen lehti nro L 070 , 13/03/2002 s. 0008 - 0008



Neuvoston päätös, tehty 11 päivänä maaliskuuta 2002, Euroopan unionin poliisioperaation (EUPM) johtajan/poliisikomentajan nimittämisestä (2002/212/YUTP) EUROOPAN UNIONIN NEUVOSTO, joka ottaa huomioon Euroopan unionista tehdyn sopimuksen ja erityisesti sen 23 artiklan 2 kohdan, ottaa huomioon Euroopan unionin poliisioperaatiosta 11 päivänä maaliskuuta 2002 hyväksytyn yhteisen toiminnan 2002/210/YUTP(1) ja erityisesti sen 4 artiklan, sekä katsoo seuraavaa: (1) Yhteisen toiminnan 2002/210/YUTP 4 artiklassa määrätään, että neuvoston olisi nimitettävä johtajan/poliisikomentajan korkeana edustajana toimivan pääsihteerin ehdotuksesta. (2) Pääsihteerinä toimiva korkea edustaja on ehdottanut, että tehtävään nimitetään poliisikomentaja Sven Christian FREDRIKSEN, ON TEHNYT SEURAAVAN PÄÄTÖKSEN: 1 artikla Nimitetään Sven Christian FREDRIKSEN Euroopan unionin poliisioperaation (EUPM) johtajaksi/poliisikomentajaksi 1 päivästä tammikuuta 2003. Siihen saakka hän toimii operaation poliisipäällikkönä ja suunnitteluryhmän johtajana. 2 artikla Tämä päätös tulee voimaan sinä päivänä, jona se tehdään. Päätöstä sovelletaan 31 päivään joulukuuta 2005. 3 artikla Tämä päätös julkaistaan virallisessa lehdessä. Tehty Brysselissä 11 päivänä maaliskuuta 2002. Neuvoston puolesta Puheenjohtaja J. Piqué i Camps (1) Ks. tämän virallisen lehden sivu 1.
Neuvoston päätös, tehty 1 päivänä maaliskuuta 2002, neljän jäsenen nimeämisestä eroavien tilalle tieteellis-tekniseen komiteaan



Virallinen lehti nro C 063 , 12/03/2002 s. 0001 - 0001



Neuvoston päätös, tehty 1 päivänä maaliskuuta 2002, neljän jäsenen nimeämisestä eroavien tilalle tieteellis-tekniseen komiteaan (2002/C 63/01) EUROOPAN UNIONIN NEUVOSTO, joka ottaa huomioon Euroopan atomienergiayhteisön perustamissopimuksen ja erityisesti sen 134 artiklan, ottaa huomioon jäsenten nimeämisestä tieteellis-tekniseen komiteaan 13 päivänä lokakuuta 1998 tehdyn neuvoston päätöksen(1), ottaa huomioon komission lausunnon, katsoo seuraavaa: edellä mainitussa komiteassa on vapautunut neljä paikkaa David Andersonin, Louis Patarin, Paul Caseaun ja Hans Bjerrum Møllerin erottua, mikä on annettu neuvostolle tiedoksi Yhdistyneen kuningaskunnan hallituksen kirjeellä 15 päivänä toukokuuta 2001, Ranskan hallituksen kirjeellä 27 päivänä kesäkuuta 2001 ja Tanskan hallituksen kirjeellä 1 päivänä kesäkuuta 2001, ON PÄÄTTÄNYT SEURAAVAA: 1 artikla Nimetään Andrew Spurr, Yves Vandenboomgaerde, Bernard Tinturier ja Jørgen Kjems tieteellis-teknisen komitean jäseniksi David Andersonin, Louis Patarin, Paul Caseaun ja Hans Bjerrum Møllerin tilalle näiden jäljellä olevaksi toimikaudeksi eli 31 päivään maaliskuuta 2003. 2 artikla Kukin näistä nimeämisistä tulee voimaan päivänä, jona neuvosto saa tiedon sen hyväksymisestä. Tehty Brysselissä 1 päivänä maaliskuuta 2002. Neuvoston puolesta Puheenjohtaja R. de Miguel (1) EYVL C 324, 22.10.1998, s. 1.
2002/197/EY: Neuvoston päätös, tehty 17 päivänä joulukuuta 2001, Euroopan yhteisöjen ja niiden jäsenvaltioiden ja Slovenian tasavallan välisestä assosiaatiosta tehtyyn Eurooppa-sopimukseen liittyvän, tiettyjen kalojen ja kalastustuotteiden kauppajärjestelyjen vahvistamista koskevan lisäpöytäkirjan tekemisestä



Virallinen lehti nro L 066 , 08/03/2002 s. 0018 - 0018



Neuvoston päätös, tehty 17 päivänä joulukuuta 2001, Euroopan yhteisöjen ja niiden jäsenvaltioiden ja Slovenian tasavallan välisestä assosiaatiosta tehtyyn Eurooppa-sopimukseen liittyvän, tiettyjen kalojen ja kalastustuotteiden kauppajärjestelyjen vahvistamista koskevan lisäpöytäkirjan tekemisestä (2002/197/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 133 artiklan yhdessä 300 artiklan 2 kohdan ensimmäisen alakohdan ensimmäisen virkkeen kanssa, ottaa huomioon komission ehdotuksen, sekä katsoo seuraavaa: (1) On suotavaa täydentää lisäpöytäkirjalla Euroopan yhteisöjen ja niiden jäsenvaltioiden ja Slovenian tasavallan assosiaatiosta tehtyä Eurooppa-sopimusta(1) etuuskohteluun sovellettavien ehtojen vahvistamiseksi tiettyjen Slovenian tasavallasta peräisin olevien kalojen ja kalastustuotteiden tuonnissa yhteisöön ja tiettyjen yhteisöstä peräisin olevien kalojen ja kalastustuotteiden tuonnissa Slovenian tasavaltaan. (2) Sen vuoksi mainittuun Eurooppa-sopimukseen olisi lisättävä uusi tiettyjen kalojen ja kalastustuotteiden kauppajärjestelyjen vahvistamista koskeva pöytäkirja. (3) Pöytäkirja olisi hyväksyttävä, ON PÄÄTTÄNYT SEURAAVAA: 1 artikla Hyväksytään yhteisön puolesta Euroopan yhteisöjen ja niiden jäsenvaltioiden ja Slovenian tasavallan välisestä assosiaatiosta tehtyyn Eurooppa-sopimukseen liittyvä tiettyjen kalojen ja kalastustuotteiden kauppajärjestelyjen vahvistamista koskeva lisäpöytäkirja. Pöytäkirjan teksti on tämän päätöksen liitteenä. 2 artikla Olisi avattava pöytäkirjan voimassaolon ensimmäisten 12 kuukauden ajaksi 100 tonnin tariffikiintiö, jonka järjestysnumero on 09.1751 ja johon sovelletaan 4 prosentin tullia, Sloveniasta peräisin oleville ja CN-koodeihin 1604 13 11 ja 1604 13 19 kuuluville sardiinivalmisteille ja -säilykkeille. Komissio hallinnoi tätä kiintiötä asetuksen (EY) N:o 2454/93(2) 308a, 308b ja 308c artiklan mukaisesti. 3 artikla Neuvoston puheenjohtaja oikeutetaan nimeämään henkilö, jolla on valtuudet allekirjoittaa pöytäkirja yhteisöä sitovasti. Tehty Brysselissä 17 päivänä joulukuuta 2001. Neuvoston puolesta Puheenjohtaja A. Neyts-Uyttebroeck (1) EYVL L 51, 26.2.1999, s. 212. (2) EYVL L 253, 11.10.1993, s. 1, asetus sellaisena kuin se on viimeksi muutettuna asetuksella (EY) N:o 2787/2000 (EYVL L 330, 27.12.2000, s. 1).
2002/207/EY: Komission päätös, tehty 11 päivänä maaliskuuta 2002, Portugalin asetuksen (EY) N:o 1493/1999 mukaisesti esittämästä Azorien ja Madeiran viinintuotantokykyä koskevasta selvityksestä (tiedoksiannettu numerolla K(2002) 902)



Virallinen lehti nro L 068 , 12/03/2002 s. 0035 - 0035



Komission päätös, tehty 11 päivänä maaliskuuta 2002, Portugalin asetuksen (EY) N:o 1493/1999 mukaisesti esittämästä Azorien ja Madeiran viinintuotantokykyä koskevasta selvityksestä (tiedoksiannettu numerolla K(2002) 902) (Ainoastaan portugalinkielinen teksti on todistusvoimainen) (2002/207/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon viinin yhteisestä markkinajärjestelystä 17 päivänä toukokuuta 1999 annetun neuvoston asetuksen (EY) N:o 1493/1999(1), sellaisena kuin se on viimeksi muutettuna asetuksella (EY) N:o 2585/2001(2), ja erityisesti sen 23 artiklan 4 kohdan, sekä katsoo seuraavaa: (1) Asetuksessa (EY) N:o 1493/1999 säädetään viinialan tuotantokykyä koskevasta selvityksestä. Selvitys on edellytyksenä sääntöjen vastaisesti istutettujen alojen säännönmukaistamiselle, istutusoikeuksien lisäämiselle sekä rakenneuudistukseen ja uusiin lajikkeisiin siirtymiseen tarkoitetun tuen myöntämiselle. (2) Neuvoston asetuksen (EY) N:o 1493/1999 soveltamista koskevista yksityiskohtaisista säännöistä erityisesti tuotantokyvyn osalta 31 päivänä toukokuuta 2000 annetun komission asetuksen (EY) N:o 1227/2000(3) 19 artiklassa säädetään siitä, kuinka tarkkoja tietoja selvityksessä on annettava. (3) Portugali on toimittanut komissiolle 6 päivänä elokuuta 2001 ja 4 päivänä marraskuuta 2001 päivätyillä kirjeillä asetuksen (EY) N:o 1493/1999 16 artiklassa tarkoitetut tiedot. Näiden tietojen perusteella voidaan todeta, että Portugali on laatinut selvityksen Azorien ja Madeiran osalta. (4) Tämä päätös ei tarkoita, että komissio on vahvistanut selvitykseen sisältyvien tietojen oikeellisuuden tai siinä mainitun lainsäädännön yhdenmukaisuuden yhteisön oikeuden kanssa. Se ei rajoita mainittuja seikkoja koskevan komission päätöksen tekemistä. (5) Tässä päätöksessä säädetyt toimenpiteet ovat viinin hallintokomitean lausunnon mukaiset, ON TEHNYT TÄMÄN PÄÄTÖKSEN: 1 artikla Komissio toteaa, että Portugali on laatinut asetuksen (EY) N:o 1493/1999 16 artiklassa tarkoitetun selvityksen Azorien ja Madeiran osalta. 2 artikla Tämä päätös on osoitettu Portugalin tasavallalle. Tehty Brysselissä 11 päivänä maaliskuuta 2002. Komission puolesta Franz Fischler Komission jäsen (1) EYVL L 179, 14.7.1999, s. 1. (2) EYVL L 345, 29.12.2001, s. 10. (3) EYVL L 143, 16.6.2000, s. 1.
2002/196/EY: Neuvoston päätös, tehty 17 päivänä joulukuuta 2001, Euroopan yhteisöjen ja niiden jäsenvaltioiden ja Slovakian tasavallan välisestä assosiaatiosta tehtyyn Eurooppa-sopimukseen liittyvän, tiettyjen kalojen ja kalastustuotteiden kauppajärjestelyjen vahvistamista koskevan lisäpöytäkirjan tekemisestä



Virallinen lehti nro L 066 , 08/03/2002 s. 0015 - 0015



Neuvoston päätös, tehty 17 päivänä joulukuuta 2001, Euroopan yhteisöjen ja niiden jäsenvaltioiden ja Slovakian tasavallan välisestä assosiaatiosta tehtyyn Eurooppa-sopimukseen liittyvän, tiettyjen kalojen ja kalastustuotteiden kauppajärjestelyjen vahvistamista koskevan lisäpöytäkirjan tekemisestä (2002/196/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 133 artiklan yhdessä 300 artiklan 2 kohdan ensimmäisen alakohdan ensimmäisen virkkeen kanssa, ottaa huomioon komission ehdotuksen, sekä katsoo seuraavaa: (1) On suotavaa täydentää lisäpöytäkirjalla Euroopan yhteisöjen ja niiden jäsenvaltioiden ja Slovakian tasavallan assosiaatiosta tehtyä Eurooppa-sopimusta(1) etuuskohteluun sovellettavien ehtojen vahvistamiseksi tiettyjen Slovakian tasavallasta peräisin olevien kalojen ja kalastustuotteiden tuonnissa yhteisöön ja tiettyjen yhteisöstä peräisin olevien kalojen ja kalastustuotteiden tuonnissa Slovakian tasavaltaan. (2) Sen vuoksi mainittuun Eurooppa-sopimukseen olisi lisättävä uusi tiettyjen kalojen ja kalastustuotteiden kauppajärjestelyjen vahvistamista koskeva pöytäkirja. (3) Pöytäkirja olisi hyväksyttävä, ON PÄÄTTÄNYT SEURAAVAA: 1 artikla Hyväksytään yhteisön puolesta Euroopan yhteisöjen ja niiden jäsenvaltioiden ja Slovakian tasavallan välisestä assosiaatiosta tehtyyn Eurooppa-sopimukseen liittyvä tiettyjen kalojen ja kalastustuotteiden kauppajärjestelyjen vahvistamista koskeva lisäpöytäkirja. Pöytäkirjan teksti on tämän päätöksen liitteenä. 2 artikla Neuvoston puheenjohtaja oikeutetaan nimeämään henkilö, jolla on valtuudet allekirjoittaa pöytäkirja yhteisöä sitovasti. Tehty Brysselissä 17 päivänä joulukuuta 2001. Neuvoston puolesta Puheenjohtaja A. Neyts-Uyttebroeck (1) EYVL L 359, 31.12.1994, s. 2.